OpenLLM-France/wikimedia huggingface dataset:
# Milka Ternina

Milka Ternina (Vezišće, Kroazia, 1863 – 1941) soprano dramatikoa izan zen, ospe handikoa Europan eta Amerikan.

## Bizitza

Vezišen jaio zen, Zagrebtik gertu, eta Zagreben eta Vienan ikasi zuen.
Bremen, Munich eta Leipzigen kantatu zuen wagneriar kantari garrantzitsu bihurtuz eta 1896an Boston eta Londresen 10 denboraldiz.1899. urtean, New Yorkeko Metropolitan Operan debut gogoangarria egin zuen Tannhäuser-en Elisabeth rolean. Urte berean Bayreutheko Jaialdian Parsifalen Kundry abestu zuen
MET eta Covent Gardeneko lehen Tosca izan zen, eta New Yorkeko lehen Kundry, eta horrek Cosima Wagnerren haserrea eragin zuen, Parsifal Bayreuthen bakarrik antzeztu behar zela uste baitzuen. "Traizio-ekintza" horregatik, ez zuten berriro Wagnerren jaialdira gonbidatu.
1906an aurpegiko paralisia izan zuen, eta bere karrerari agur esan behar izan zion
Londresen erretiratu zen Tannhäuser-en Elisabeth rolean, eta Berchtesgadeneko Villa Ternina-ra joan zen bizitzera. 1913an saldu zuen, eta Zagrebera itzuli zen, non Zinka Milanov bere ikasle ospetsuenari irakatsi zion.

## Kanpo estekak

* Biografía y datos en inglés
* Exhibición en tributo en el Covent Garden londinense
* Artículo en inglés
* Datuak: Q73390
* Multimedia: Milka Trnina / Q73390
# Alice Clark

Alice Clark (Brooklyn, ca. 1947 – New York, 2004ko apirila) soul abeslari estatubatuarra zen.

## Erreferentziak

* ↑ Dean Rudland, Liner notes to Alice Clark: The Complete Studio Recordings 1968-1972, BGP Records, 2010
* ↑ (Ingelesez) «VMag - Everything Music & Music Industry» vocalizr.com (Noiz kontsultatua: 2024-03-06).
* ↑ Records, Ace. «The Complete Studio Recordings» Ace Records (Noiz kontsultatua: 2024-03-06).

## Kanpo estekak

* Datuak: Q64748730
# Tina Karol

Tina Karol, Tetiana Hrihorivna Liberman jaioa (Errusia, 1985ko urtarrilak 25) abeslari ukraniarra da, bere herrialdea 2006ko Eurovision Abesti Lehiaketan ordezkatzeagatik ezaguna.

## Diskografia

* 2005 - Show Me Your Love (Erakutsidazu zure maitasuna)
* 2006 - Nochenka (Gau gozoa)
* 2007 - Полюс притяжения (Polyus Prityazheniya, Erakarpen poloa)
* 2011 - 9 жизней (9 bizitza)
* 2014 - Памятаю (Pomnyu, Gogoratu)

## Oharrak

* ↑ ukraineraz: Тіна Кароль errusieraz: Тина Кароль
* ↑ ukraineraz: Тетяна Григорівна Ліберман

## Erreferentziak

* ↑ «2006 - Diggiloo Thrush» www.diggiloo.net (Noiz kontsultatua: 2024-03-09).
* ↑ «Participants of Athens 2006 - Eurovision Song Contest» eurovision.tv (Noiz kontsultatua: 2024-03-09).

## Kanpo estekak

* Datuak: Q229065
* Multimedia: Tina Karol / Q229065
# India Arie

India Arie, benetako izena: India Arie Simpson (Denver, Ameriketako Estatu Batuak, 1975eko urriaren 3a) neo souleko abeslaria da, eta 1990eko hamarkadaren amaieran sortu zen. Motowneko soulean eta bluesean oinarritutako konpositore eta gitarrista esperientziaduna da.

## Biografia

Bere gurasoak Memphis eta Detroit hirietakoak izan arren, India Denverren jaio zen. Txikitatik harreman handia izan zuen musikarekin. Hamahiru urte zituela Atlantara joan zen, adin horrekin amak gitarra jotzen irakatsi ziolako.

## Abeslari ibilbidea

Atlantako hiri-musikaz jabetzen hasi zen, eta Groovement musika-kolektiboan eta EarthShare diskoetxe independentean parte hartzen hasi zen, bere lehen kantetako batzuk horietan argitaratuz. 1998an, bira luze baten ondoren, Motown disketxearekin sinatu zuen. "Acoustic soul" (2001) bere lehen albuma izan zen horretan, bi urte eman ziztuen lanean gutxi gorabehera; eta neo soularen lagin onenetako bat bihurtu zen. Bere lehen ekoizpena "Video" delakoak, oihartzun handia izan zuen musika-eszenan, eta haren atzetik beste hits batzuk etorri ziren, hala nola "Strength, courage & wisdom" eta "Brown skin". Urtebete geroago, India Arie-k "Voyage to India" delako album berrirako gaiak bildu zituen, 2002ko irailean argitaratzeko. Album horrekin bi Grammy irabazi zituen, bata R&B-ren album onenari eta bestea Urban kanta onenari "Little things" sinplearekin. 2006an, "Testimony: Vol.1 Life & Relationship" izenekoa argitaratu zuen, eta Billboardeko hot100aren lehena izatea lortu zuen disko horrekin. Urte horretan bertan Sérgio Mendesekin ere lan egin zuen "Timeless" abestian.
2010ean, Marc Cohn abeslariarekin lankidetzan aritu zen "Listening Booth:1970" diskoan, eta 70 Bread-eko soft pop taldearen "Make It with You" abestia kantatu zuen.

## Diskografia

Albumak :
| Urtea | Titulua | Diskoetxea |
| 2001 | Soul akustikoa | Motowna |
| 2002 | Voyage to India | Unibertsala |
| 2006 | Testimony: Vol. 1 Life & Relationship | Umvd Labels |
| 2009 | Testimony: Vol. 2 Love & Politics | Soulbird/Universal Republic |
2013 Songsversation
George Harrisonen "While My Guitar Gently Weeps" abestiaren bertsio bat grabatu zuen Carlos Santana eta YoYoMarekin batera.

## Sariak

Grammy Sariak :
| Urtea | Titulua | Kategoria | Generoa |
| 2002 | Little things | Hirigintza interpretazio hobea | R&B |
| 2002 | Voyage to India | R&B-ren album onena | R&B |

## Erreferentziak

* ↑ «On A Spiritual And Emotional Journey - India.Arie And Her Music ~ EF News International» web.archive.org 2011-11-08 (Noiz kontsultatua: 2022-07-24).
* ↑ (Ingelesez) BellaNaija.com. (2016-05-17). «Grammy Winner India Arie is coming to Nigeria in June» BellaNaija (Noiz kontsultatua: 2022-07-24).

## Kanpo estekak

* Datuak: Q258750
* Multimedia: India.Arie / Q258750
# Maialen Braña

Maialen Braña Agerrebere (Elizondo, Baztan, 1988) lanbidez irakaslea da eta musikazalea. 2015etik Donostiako Orfeoian abesten du, sopranoa da, bigarren sopranoa zehazki.

## Bizitza

Musikoterapia ikasia da eta frogatuta dago ikasleen garapenean arras erreminta ona dela. Musikak emozioak adierazten laguntzen digu, eta pertsona batzuk errazago komunikatzen dira musikaren bidez.
Txikitatik izan du musika zaletasuna. 9 urterekin solfeoa ikasten hasi zen eta ahots-teknikako klaseak hartzen 15 urterekin hasi zen, Elizondoko Abesbatzako zuzendariarekin. 2005ean, 17 urterekin, Iruñeko Maria Eugenia Echarren Kantu Eskolan hasi zen, eta han egon zen hainbat urtez. Donostiako Orfeoian kantatzen du, eta entseguez aparte bokalizazio klaseak jasotzen ditu. Formakuntza etengabea da eta praktikatzea ona da beti, gauzak ikasteko eta norbere instrumentua hobe ezagutzeko balio baitu.
Akordeoia jotzen ere badaki. 9 urterekin hasi zen ikasten eta noizbehinka jotzen segitzen du oraindik, Elizondoko Musika Eskolakoekin ateratzeko deitzen badiotenetan, adibidez.
Pianoa eta organoa ere jotzen ditu, baina orain gutxitan. Eta beti gustatu izan zaio zeharkako txirula, atentzioa eman dio txikitatik eta jotzen ikastea gustatuko litzaioke, baina orain ez du denbora askorik.

### Abeslari ibilbidea

Leku handietan kantatzeko aukera izan du: Londresko Royal Albert Hallen, Rotterdameko De Doelenen, Municheko Auditorioan… eta 2022an Erroman kantatu zuen, Vatikanoan, Orfeoiaren 125. urteurrenean. Hurbilago ere hainbat lekutan ibili da: Madrilgo Auditorio Nacionalean eta Madrilgo Errege Antzokian, Zaragozako Auditorioan, Frantziako Ròcamadorren eta Carcasonako jaialdian, besteak beste.

## Erreferentziak

* ↑ ««Donostiako Orfeoian sartzean nire ametsa bete nuen» - Baztan» Erran.eus (Noiz kontsultatua: 2023-10-18).

## Kanpo estekak

* Datuak: Q123125422
# Shemekia Copeland

Shemekia Copeland (New York, 1979ko apirilaren 10a) blues-kantari estatubatuarra da.

## Abeslari ibilbidea

Harlemen jaio zen Copeland, New York hirian, Estatu Batuetan. Johnny Copeland gitarrista eta blues abeslariaren alaba da. Goiz hasi zen kantatzen, eta lehen emanaldia Cotton klubean izan zuen, gutxi gorabehera 10 urte zituenean. 16 urterekin hasi zen abeslari-karrera egiten. Aitak, Osasuna gainbehera hasi zitzaionean, Shemekia hartu zuen hasierako kantari edo telonera gisa bere emanaldi eta biretan, eta horrek Shemekiari blues-lokalen zirkuituan izena ezartzen lagundu zion. Copeland 1997an graduatu zen New Jerseyko Teaneckeko Institutuan.
Alligator Records-ekin grabazio-kontratua lortu zuen eta Turn the Heat Up! lehen albuma kaleratu zuen. 1998an, bira batekin jarraitu zuen Amerikako eta Europako blues zirkuituetan. Bere bigarren albuma, Wicked, 2000. urtean argitaratu zen, eta duo bat aurkeztu zuen Ruth Brownekin. Blues Musikako hiru sari irabazi zituen.
Hurrengo erregistroa, Talking to Strangers, John doktoreak ekoitzi zuen eta 2005ean The Soul Truth argitaratu zuen, Steve Cropperrek ekoitzia.
2008an, Telarc Internacionalekin sinatu zuen Copelandek, eta 2009ko otsailean argitaratu zuen bere lehen diskoa, Never Going Back. Rising Star - Blues Artist-a irabazi zuen Down Beaten 2009ko abenduan. Efes Pilsen Blues Festivalen ere parte hartu zuen 2009an.
2013an, blues-musikako sari baterako izendatu zuten Copeland, emakumezkoen blues-artista kategorian.
2015eko urrian, Outskirts of Love 6. postura iritsi zen Billboard Top Blues Albums-en.
2022an Bilboko Bilbao Blues Festival jaialdian abestu zuen.

## Discografia

* 1998: Turn the Heat Up
* 2000: Wicked
* 2002: Talking to Strangers
* 2005: The Soul Truth
* 2009: Never Going Back
* 2011: Shemekia Copeland - Deluxe Edition
* 2012: 33 1/3
* 2015: Outskirts of Love
* 2018: America´s Child

## Erreferentziak

* ↑ "Today in History - April 10", Fox News, April 10, 2008.
* ↑ Metroactive Music - Santa Cruz Blues Festival. Metroactive.com.
* ↑ Shemekia Copeland sings about what’s going on (Ep266) - Americana Music Show Podcast. Americanamusicshow.com 29 de septiembre de 2015.
* ↑ highbeam.com WHERE STARS ARE BORN. .
* ↑ Telarc. Telarc.com.
* ↑ Blues Music Awards Nominees - 2013 - 34th Blues Music Awards. Blues.org.
* ↑ Blues Music: Top Blues Albums Chart. Billboard 14 de enero de 2014.
* ↑ «Bluesa, guztien eskura» Bizkaiko Hitza 2022-07-29 (Noiz kontsultatua: 2022-07-29).

## Kanpo estekak

* Datuak: Q445422
* Multimedia: Shemekia Copeland / Q445422
# Otelo (antzezlana)

    Artikulu hau antzezlanari buruzkoa da; beste esanahietarako, ikus «Otelo».
Otelo, Veneziako mairua (jatorrizko izenburua, ingelesez: The Tragedy of Othello, the Moor of Venice) antzerki-literaturako klasiko bat da, William Shakespearek 1603 inguruan idatzi zuena. Shakespeareren tragediarik handienetako bat da, Macbeth, Lear erregea eta Hamlet-ekin batera. 1604ko azaroaren 1ean eman zen lehenbiziko aldiz, Londresko Whitehall jauregian. Bedita Larrakoetxeak euskaratu zuen 1977an.

## Argumentua

Antzezlana Venezian eta Zipren giroturik dago eta Otelo da protagonista, Veneziako Errepublikaren zerbitzura dagoen militar mairua. Iago alferezak buruan sartuko dio Desdemona emaztea desleial zaiola eta, jelosiak itsutua, hil eginen du. Hori dela eta, Otelo arrazoi gabeko jeloskortasunaren ikurra da.

## Pertsonaiak

* Otelo – Mairu noblea, Veneziako armadako jenerala
* Desdemona – Oteloren emaztea; Brabantioren alaba
* Iago – Oteloren konfiantzazko gizona, baina bekaitza eta traidorea
* Cassio – Oteloren kapitainetan leialena
* Emilia – Iagoren emaztea eta Desdemonaren neskamea
* Bianca – Cassioren maitalea
* Brabantio – Veneziako senataria eta Desdemonaren aita
* Roderigo – Veneziar zalduna, lasaikeriazko bizimodua duena; Desdemonaz maitemindurik dago
* Veneziako Dukea
* Gratiano – Brabantioren anaia
* Lodovico – Brabantioren ahaidea eta Desdemonaren lehengusua
* Montano – Oteloren aitzindaria Zipreko gobernuan
* Clown – morroia
* Senatariak
* Marinela
* Ofizialak, jaunak, mezularia, heraldoa, laguntzaileak, musikariak, etab.

## Bertsioak musikan

Antzazlana musikagileentzako inspirazio iturria izan da. Hona hemen adibide batzuk:
* Otello Gioacchino Rossiniren opera
* Otello Giuseppe Verdiren opera
* Otelo, Op.93, Antonín Dvořák txekiar konpositoreak obertura sinfonikoa konposatu zuen.

## Zinemarako bertsioak

Otelo antzezlana sarritan eraman izan da pantaila handira. Hauek dira bertsio ezagunenak:
* The Tragedy of Othello: The Moor of Venice (1951). Orson Wellesek zuzenduta, Cannesko Zinemaldian Urrezko Palma irabazi zuen, 1952an.
* Othello (1965). Stuart Burgek zuzenduta, aktore nagusiak hauek ziren: Laurence Olivier, Maggie Smith, Frank Finlay eta Joyce Redman
* Otello (1986). Franco Zeffirelli zuzenduta, aktore nagusiak hauek ziren: Plácido Domingo, Justino Diaz eta Katia Ricciarelli.
* Otelo (1995). Oliver Parkerrek zuz zuzenduta, aktore nagusiak hauek ziren: Kenneth Branagh, Laurence Fishburne eta Irène Jacob.
* Kaliyattam (1997), Malabareraz egina, moldaketa honek argumentua Keralan kokatzen du. Protagonistaren papera Suresh Gopik egin zuen.

## Erreferentziak

* ↑ Richmond, Hugh. Othello: A Brief Production History. shakespearestaging.berkeley.edu (Noiz kontsultatua: 2024-10-2).
* 1 2 William Shakespeare. ekarriak.armiarma.eus (Noiz kontsultatua: 2024-10-2).
* ↑ Shakespeare, William. Othello. en.wikisource.org (Noiz kontsultatua: 2024-10-2).
* ↑ https://www.filmaffinity.com/es/film832078.html

## Kanpo estekak

* Datuak: Q26833
* Multimedia: Othello / Q26833
# Franco Zeffirelli

Gianfranco Corsi (Florentzia, 1923ko otsailaren 12a - Erroma, 2019ko ekainaren 15a), ezagunagoa Franco Zeffirelli izenaz, zinema zuzendari italiarra izan zen.
Kontraesanez betetako izaera zuen, izan ere homosexuala izateaz gain, katolikotzat zuen bere burua. Politikoki, Forza Italia alderdi eskuindarraren kidea zen eta 1996tik Italiako senataria.

## Filmagintza hautatua

* Falstaff (1964)
* La Bohème (1965)
* The Taming of the Shrew (1967)
* Romeo and Juliet (1968)
* Brother Sun, Sister Moon (1972)
* Jesus of Nazareth (1977)
* The Champ (1979)
* Endless Love (1981)
* Cavalleria Rusticana (1982)
* Pagliacci (1982)
* La Traviata (1983)
* La Bohème (1982)
* Tosca (1985)
* Otello (1986)
* Hamlet (1990)
* Don Giovanni
* Storia di una capinera (1993)
* Il tabarro (1994)
* Jane Eyre (1996)
* Tea With Mussolini (1999)
* Callas Forever (2002)
* Omaggio a Roma (2009)

## Erreferentziak

* ↑ An Encyclopedia of Gay, Lesbian, Bisexual, Transgender, and Queer Culture
* Datuak: Q53040
* Multimedia: Franco Zeffirelli / Q53040
# Leire Elustondo

Leire Elustondo Quiñones (Ermua, Bizkaia, 1993ko martxoaren 5a) abeslaria, musika konposatzailea eta kazetaria da.

## Biografia

Txiki txikitatik hasi zen musika ikasten, pianoa eta kantua tartekatuz. Abeslari gisa, bakarlari hasi zen lehenengo eta Iker anaiarekin bikotea osatuz gero. Euskal Kantuz Lehiaketan hartu zuen parte urteetan eta 2012koan bigarren postua eskuratu zuen, duo modalitatean anaiarekin batera abestuz. EITBko hainbat abesti lehiaketan hartu du parte; euskara, gaztelania eta ingelerazkoa da bere kantu-errepertorioa.
2011an Beldur barik saria eskuratu zuen, berak sortutako "La rutina" abestiarekin. Zast musika taldearekin kolaboratutakoa da eta 2016an Ermuan Bagara ekimeneko kantuaren abeslarietako bat izan zen.
EHUko Leioako kanpusean Kazetaritza ikasketak burutu ostean, bere Gradoko lanean euskal kultura eta kanpokoa nola ezkontzen diren aztertu zuen. Ermua eta Mallabiko Drogetenitturri hilabetekarian kolaboratzaile aritutakoa da, eta EITBn kazetari eta aurkezle gisa, lekuan lekuko informazioa eskainiz.

## Sariak

* 2011an Beldur barik saria, "La rutina" izeneko abestiarekin.
* 2012an Euskal Kantuz Lehiaketan bigarren saria.

## Erreferentziak

* ↑ (Ingelesez) «Leire Elustondo [Elkarrizketa Laburra - video dailymotion»] Dailymotion (Noiz kontsultatua: 2020-02-25).
* ↑ (Gaztelaniaz) ««Cuando cantamos nos olvidamos, incluso, que estamos enfadados»» El Correo 2012-06-24 (Noiz kontsultatua: 2020-02-06).
* 1 2 (Gaztelaniaz) ««Los mensajes negativos de las canciones van minando aunque no te des cuenta»» El Correo 2012-01-15 (Noiz kontsultatua: 2020-02-06).
* ↑ «Hasiera» Beldur barik (Noiz kontsultatua: 2020-02-25).
* ↑ (Gaztelaniaz) «El grupo Zast dará varios conciertos en su gira catalana» El Diario Vasco 2012-04-21 (Noiz kontsultatua: 2020-02-25).
* ↑ (Gaztelaniaz) «El Ermuan Bagara incluirá un flashmob» El Diario Vasco 2016-04-20 (Noiz kontsultatua: 2020-02-25).
* ↑ «A tu servicio - Canal noticias - Detalle de la noticia» www.ermua.es (Noiz kontsultatua: 2020-02-25).
* ↑ «BLOG AMPA Anaitasuna Ikastola / Gurasoen Elkartea» ampaanaitasuna.blogspot.com (Noiz kontsultatua: 2020-02-25).
* ↑ «Zerendatu honen arabera: egilea"Grado en Periodismo"» addi.ehu.es (Noiz kontsultatua: 2020-02-25).
* ↑ «A tu servicio - Canal noticias - Detalle de la noticia» www.ermua.es (Noiz kontsultatua: 2020-02-25).

## Kanpo estekak

* Leire Elustondoren bideoak
* Datuak: Q85318527
# J. Cole

Jermaine Lamarr Cole (Frankfurt am Main, 1985eko urtarrilaren 28a), J. Cole izenez ezagunagoa, rapero, abeslari, konpositore eta musika-ekoizle estatubatuarra da. Ameriketako Estatu Batuetako armadaren Frankfurteko (Alemania) baseko ospitalean jaio zen. Zortzi hilabete zituela, Fayettevillera (Ipar Carolina) joan ziren bizitzera ama eta bera. Kritikari eta analistek garai guztietako rapero onenetakotzat hartzen dute, eta, Kendrick Lamarrekin batera, bere belaunaldikoen artean eraginik handiena duena da.

## Diskografia
### Estudioko albumak

* Cole World: The Sideline Story (2011)
* Born Sinner (2013)
* 2014 Forest Hills Drive (2014)
* 4 Your Eyez Only (2016)
* KOD (2018)
* The Off Season (2021)
* Might Delete Later (2024)

### Zuzeneko albumak

* Forest Hills Drive: Live (2016)

### Bildumak

* Revenge Of The Dreamers con Dreamville (2014)
* Revenge Of The Dreamers II con Dreamville (2015)
* Revenge Of The Dreamers III con Dreamville (2019)
* D Day: A Gangsta Grillz Mixtape con Dreamville (2022)

### Extended playak

* Truly Yours (2013)
* Truly Yours II (2013)
* Lewis Street (2020)

### Mixtapeak

* The Come Up (2007)
* The Warm Up (2009)
* Friday Night Lights (2010)
* Might Delete Later (2024)

## Erreferentziak

* ↑ (Ingelesez) «The Story of J. Cole: A Biography» LiveAbout (Noiz kontsultatua: 2023-03-09).

## Kanpo estekak

* Datuak: Q204018
* Multimedia: J. Cole / Q204018
# Julie Adrienne Karrikaburu

Julie Adrienne Karrikaburu Roger —Madame de Villéhélio goitizenez ere ezaguna— (Sohüta, Zuberoa, 1827ko urriaren 14a - 1898ko otsailaren 10a) musikologoa, kantaria, kantu-biltzailea eta piano-jotzailea izan zen. Lehendabiziko euskal kantutegiaren egilea.

## Bizitza

Julie Zuberoako Sohütako gazteluan jaio zen. Itsaso Karrikaburu izeneko indianoaren eta Roger andrearen alaba izan zen. Sei neba-arreben artean gazteena. Sacre Coeur ikastetxean egin zituen ikasketak, bere ahizpek bezala, baina gurasoek ez zeritzaten nahikoa ikaskuntza horri eta uda parterako begirale bat kontratatzea otu zitzaien, Agosti Xaho atharraztar idazle eta hizkuntzalaria.

### Musikari ibilbidea

Paben Artigauko Baronesaren maila altuko bileretara joan ohi zen eta arras soprano ona izanik, bertaratzen ziren guztien arreta erakartzen zuen abesten hasten zenean. Mende erdialdeko hamarkadan kanta herrikoiak biltzeari ekin zion, eta aitarenez gainera, laborariengandik zuzenean ere jaso eta pianoan deszifratuz, entzundako kantuak koadernoan idatzi zituen.

### Argitalpenak

Jasotako guztiak ez dira ezagutzen, dagoen gauza bakarra Baionan 1869. urtean argitaratutako kaier txipia dugu, Souvenirs des Pyr^n&es, euskal kantaren lehendabiziko antologia, dozena bat doinu dituena (hamar kantu eta bi pieza instrumental): Txoriñoa kaiolan, Argia dela, Alargunsa, Iruita, Cantique, Adio ederra, Aphal aphal burua, Baratzeko geroflea, Maitenena, Agota, Zortziko eta Maskarada martxa.

## Omenaldia

* 2010ean Euskal emakume musikagileak deituriko kontzertua antolatu zuten Bilboko Campos Eliseos antzokian. Ekimena Maite Idirin soprano bizkaitarraren ikerketa batetik sortu zen.Euskal emakume musikagileak ahanzturan gal ez zitezen eta haiek egindako lanari nolabaiteko aitorpena emateko. Julie Karrikaburu, Emma Chacon, Emiliana Zubeldiari omenaldia izan zen.
* 2020an Juan March Fundazioak kontzertu bat programatuko zuen Madrilgo egoitzan. Voces inéditas: mujeres compositoras izenburupean. Bidegabe ahaztuak izan ziren, Julie Karrikaburu, Emma Chacón, Emiliana Zubeldia, Ana Idiartborde eta María Luisa Ozaitaren lana aldarrikatzeko.

## Erreferentziak

* 1 2 Bidador, Joxemiel. (1996-06-21). «Emaztekien segida IV: Julie Adrianne Karrikaburu Roger, lehendabiziko euskal kantutegiaren egilea» (PDF) Nafarkaria: 6. (Noiz kontsultatua: 2020-03-08).
* ↑ (Gaztelaniaz) «Madame de Villehelio, la memoria de la música tradicional de Zuberoa» Euskal Irrati Telebista 2020-01-22 (Noiz kontsultatua: 2020-03-08).
* ↑ «Euskal emakume musikagileak ahanzturan gal ez daitezen, kontzertua egingo dute Bilbon - GARA» gara.naiz.eus (Noiz kontsultatua: 2020-03-08).
* ↑ «Emakume musikagileak gogoratzeko kontzertua egingo da Bilbon, ekainaren 25ean» Argia 2010-06-14 (Noiz kontsultatua: 2020-03-13).
* ↑ «Fundación Juan March rescata compositoras olvidadas» Noticias de Navarra (Noiz kontsultatua: 2020.03.08).

## Kanpo estekak

* (Gaztelaniaz) «Julie Adrianne Karrikaburu», Auñamendi Eusko Entziklopedia.
* Datuak: Q87364566
# Caligae

Caligae (singularrez caliga), sandalia mota bat zen, larruzko uhalekin eginikoak, erromatar legioetako soldaduek eta laguntzaileek, Erromatar Errepublika eta Erromatar Inperioan zehar.
Batenbatek, zola edo moztutako larru zati bat izan dezake. Sandalia hauek, oinaren erdialdean eta orpoaren gainaldean lotzen ziren. Gainera, soldaduentzako, zolek budinezko iltzeak sartzen zitzaizkien, honako xede hauekin:
* sandaliak indartzea
* soldaduari tiratze hobea ematea
* kaligaeak armatzea (hau da, soldaduari, hauekin ostikadak joz min egitea ahalbidetzea).
Oso erraz ezagutzen dira, estatua askotan irudikatuta agertzen baitira. Gainera, aurkikuntza arkeologikoek, ale mordoa eman dute, batzuetan, kontserbazio egoera bikainean.

## Bitxikeriak

* Kaligula enperadorearen izena, ezizen militar bat da, kaligaren txikigarria, eta, beraz, sandaliatxoa esan nahi duena.

## Erreferentziak

* ↑ Rodríguez Morales, Jesús; Fernández Montoro, José Luis; Sánchez Sánchez, Jesús; Benítez de Lugo Enrich, Luis. (2012). Los clavi caligarii o tachuelas de cáliga. Elementos identificadores de las calzadas romanas. ISSN 0213-2338. (Noiz kontsultatua: 2024-10-19).
* ↑ Hamabi zesarren bizitzak. Kaligularen bizitza. .

## Kanpo estekak

* (Ingelesez) Kaliga
# Vieska nad Blhom

Vieska nad Blhom Eslovakiako udalerri bat da, Rimavská Sobotako barrutian kokatuta. 4,83 km²ko azalera du eta 167 biztanle 2017ko datuen arabera.

## Historia

Idatzizko lehen aipamena 1427. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q282547
* Multimedia: Vieska nad Blhom / Q282547